CELEX: 62010CN0049
Language: da
Date: 2010-01-29 00:00:00
Title: Sag C-49/10: Sag anlagt den 29. januar 2010 — Europa-Kommissionen mod Republikken Slovenien

27.3.2010   
            
            
               DA
            
            
               Den Europæiske Unions Tidende
            
            
               C 80/22
            
         Sag anlagt den 29. januar 2010 — Europa-Kommissionen mod Republikken Slovenien
   (Sag C-49/10)
   2010/C 80/37
   Processprog: slovensk
   
      Parter
   
   
      Sagsøger: Europa-Kommissionen (ved A. Alcover San Pedro og B. Rous Svete)
   
      Sagsøgt: Republikken Slovenien
   
      Sagsøgerens påstande
   
   
               —
            
            
               Det fastslås, at Den Slovenske Republik har tilsidesat sine forpligtelser i henhold til artikel 5, stk. 1, i Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse af forurening (1), idet den ikke har truffet de nødvendige foranstaltninger til sikring af, at de kompetente myndigheder ved godkendelser meddelt i medfør af direktivets artikel 6 og 8 eller ved en passende revurdering og i givet fald ajourføring af vilkårene senest den 30. oktober 2007 kontrollerer, at de eksisterende anlæg drives i overensstemmelse med kravene i direktivets artikel 3,7,9,10,13, artikel 14, litra a) og b), samt artikel 15, stk. 2, med forbehold af andre fællesskabsretlige specialbestemmelser.
            
         
               —
            
            
               Republikken Slovenien tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Kommissionen har på grundlag af Den Slovenske Republiks besvarelse af den begrundede udtalelse kunnet konstatere, at et betydeligt antal eksisterende anlæg i Slovenien fortsat drives uden gyldige godkendelser, hvilket udgør en tilsidesættelse af artikel 5, stk. 1, i direktiv 2008/1/EF.
   
      (1)  EUT L 24, s. 8.